पाएं अपने शहर की ताज़ा ख़बरें और फ्री ई-पेपरडाउनलोड करें
एसएसपी देहाती ध्रुव दहिया के मुताबिक पुलिस को सूचना मिली थी कि गांव कस्सोवाल में बड़े स्तर पर रावी दरिया किनारे अवैध माइनिंग हो रही है। तुरंत कार्रवाई शुरू की गई। शुक्रवार शाम हुई कार्रवाई में मौके से दो आरोपी रंजीत सिंह निवासी गांव तेजा, गुरदासपुर और दलजीत सिंह निवासी गांव बहादुरगढ़ जंडिया, बठिंडा को गिरफ्तार किया गया है। वहीं आरोपियों के कई साथी मौके से भाग गए। पुलिस के मुताबिक साइट पर अवैध माइनिंग हो रही थी। कांट्रेक्टर और उसके वर्करों की ओर से साइट पर कोई सरकारी स्लिप और दस्तावेज पेश नहीं किए जा सके।
वहीं रावी किनारे रेत के बड़े-ब़ड़े ढेर पड़े थे। इस कार्रवाई में एसएसपी देहाती खुद शाम 4 बजे से लेकर 7 बजे तक मौजूद रहे। पुलिस की टीमों ने माइनिंग में लगे वाहनों को भी कब्जे में लिया। पुलिस की टीम के पहुंचते ही अवैध माइनिंग में शामिल कई लोग वहां से फरार हो गए। एसएसपी ने अवैध माइनिंग को लेकर पूछताछ की लेकिन कोई संतोषजनक जवाब नहीं मिला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn